CELEX: 32019R0985
Language: mt
Date: 2019-06-17 00:00:00
Title: Regolament tal-Kunsill (UE) 2019/985 tas-17 ta' Ġunju 2019 li jħassar ir-Regolament (UE) 2018/1001 dwar miżuri restrittivi fid-dawl tas-sitwazzjoni fir-Repubblika tal-Maldivi

18.6.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 160/1
               
            
         REGOLAMENT TAL-KUNSILL (UE) 2019/985
         tas-17 ta' Ġunju 2019
         li jħassar ir-Regolament (UE) 2018/1001 dwar miżuri restrittivi fid-dawl tas-sitwazzjoni fir-Repubblika tal-Maldivi
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 215 tiegħu,
         Wara li kkunsidra d-Deċiżjoni tal-Kunsill (PESK) 2019/993 tas-17 ta' Ġunju 2019 li tħassar id-Deċiżjoni (PESK) 2018/1006 dwar miżuri restrittivi fid-dawl tas-sitwazzjoni fir-Repubblika tal-Maldivi (1),
         Wara li kkunsidra l-proposta konġunta mir-Rappreżentant Għoli tal-Unjoni tal-Affarijiet Barranin u tal-Politika dwar is-Sigurtà u mill-Kummissjoni Ewropea,
         Billi:
         
                     (1)
                  
                  
                     Fis-16 ta' Lulju 2018, il-Kunsill adotta d-Deċiżjoni (PESK) 2018/1006 (2) dwar miżuri restrittivi fid-dawl tas-sitwazzjoni fir-Repubblika tal-Maldivi. Dik id-Deċiżjoni pprovdiet, inter alia, għall-iffriżar ta' fondi u riżorsi ekonomiċi ta' ċerti persuni, entitajiet jew korpi responsabbli li jdgħajfu l-istat tad-dritt jew jostakolaw soluzzjoni politika inklużiva fir-Repubblika tal-Maldivi, kif ukoll persuni u entitajiet responsabbli għal ksur serju jew abbużi serji tad-drittijiet tal-bniedem fir-Repubblika tal-Maldivi.
                  
               
                     (2)
                  
                  
                     Ir-Regolament tal-Kunsill (UE) 2018/1001 (3) jagħti effett lill-miżuri previsti fid-Deċiżjoni (PESK) 2018/1006.
                  
               
                     (3)
                  
                  
                     Fis-17 ta' Ġunju 2019, il-Kunsill adotta d-Deċiżjoni (PESK) 2019/993, li tħassar id-Deċiżjoni (PESK) 2018/1006.
                  
               
                     (4)
                  
                  
                     Dawn il-miżuri jaqgħu fil-kamp ta' applikazzjoni tat-Trattat u, għalhekk, b'mod partikolari biex tkun żgurata l-applikazzjoni uniformi tagħhom fl-Istati Membri kollha, hija meħtieġa azzjoni regolatorja fil-livell tal-Unjoni.
                  
               
                     (5)
                  
                  
                     Jenħtieġ għalhekk li r-Regolament (UE) 2018/1001 jitħassar skont dan,
                  
               ADOTTA DAN IR-REGOLAMENT:
         
            Artikolu 1
            Ir-Regolament (UE) 2018/1001 huwa b'dan imħassar.
         
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Magħmul fil-Lussemburgu, is-17 ta' Ġunju 2019.
            
               
                  Għall Kunsill
               
               
                  Il-President
               
               F. MOGHERINI
            
         
         
            (1)  Ara l-paġna 25 ta' dan il-Ġurnal Uffiċjali.
         
            (2)  Id-Deċiżjoni tal-Kunsill (PESK) 2018/1006 tas-16 ta' Lulju 2018 dwar miżuri restrittivi fid-dawl tas-sitwazzjoni fir-Repubblika tal-Maldivi (ĠU L 180, 17.7.2018, p. 24).
         
            (3)  Ir-Regolament tal-Kunsill (UE) 2018/1001 tas-16 ta' Lulju 2018 dwar miżuri restrittivi fid-dawl tas-sitwazzjoni fir-Repubblika tal-Maldivi (ĠU L 180, 17.7.2018, p. 1).